  Анжелика Тихонова корреспондент 2021-тӥ арын шуркынмонлы Можгаын 10 номеро школалэн интывылаз физкультурая но тазалыкез кыдатонъя липет улэ пыртымтэ огъет лэсьтозы. Со сярысь элькун тӧролэн но кивалтэтлэн пресс-службазы ивортӥз. Огъетын мини-футболэн, баскетболэн, волейболэн шудыны, бызьылыны, спорт гимнастикаен вырыны луоз. Озьы ик 100 учкисьёслы трибунаос лэсьтозы но тренажёръёс пуктозы. Со улосвылын спортэз азинтыны но «Демография» йӧскалык ӵектослэн «Спорт – норма жизни» программаеныз пуктэм ужпумъёсты быдэстыны умой инъет луоз Та дырлы огъетэз лэсьтонъя ужкагазъёс дасесь ини. Куартолэзь шорын экспертизалы умой йылпумъянъёс вуизы. Али инъет дасяны но тӥрлык пуктыны торгъёс ортчытон ласянь ужало. Тодэ вайытом, 2020-тӥ арын Можгаын выль йӧ дворец усьтӥзы. Тегъёс: Спорт Можга Удмуртия школаос лэсьтськон  